als_Latn dik_Latn sag_Latn
Më parë ju kafshon Suarez se Peshkaqeni
Një fakt që do t’ju habisë: Gjasat që Suarez t’ju kafshojë janë 2058 me 1, ndërsa gjasat që t’ju sulmojë një peshkaqen në det gjatë notit janë vlerësuar të jenë 3,7 milionë me 1.
Politiko
E Enjte, 26 Qershor 2014 | 17:22
0 Komente.
Sulmuesi i Liverpool’it dhe Uruguajit, Luis Suarez, ka ngulur dhëmbët e tij në tre lojtarë, në 441 ndeshje zyrtare që ka luajtur deri tani.
Sipas një kalkulimi që ka bërë gazeta The Sun, ai është ndeshur në këto lojë me rreth 6174 kundërshtarë (përfshirë rezervistët), gjasat që Suarez t’ju kafshojë janë 2058 me 1. Ndërkaq, gjasat që t’ju sulmojë një peshkaqen në det gjatë notit janë vlerësuar të jenë 3,7 milionë me 1.
Edhe momentet tjera të rrezikshme si goditja nga rrufeja (10,000/1), cunami (50,000/1) ose rënia në kokë e ndonjë asteroidi (700,000/1) janë shumë më të largëta si mundësi, në krahasim me kafshimin e Luisit.
Suarez kafshoi të martën krahun e Chiellini’t të Italisë, gjatë ndeshjes e cila kishte vlerën e kualifikimit për Uruguajin.
Kjo është hera e tretë në katër vjet që Suarez kafshon një kundërshtar. Në vitin 2010 në klubin holandez Ajax kishte kafshuar kundërshtarin e PSV Eindhoven, Otman Bakka, me c’rast ishte dënuar me shtatë ndeshje moslojë.
Vitin e kaluar ai fitoi një dënim prej 10 ndeshjes moslojë, pasi kafshoi Branislav Ivanovicin e Chelseas.
Sot ai u dënua me 9 ndeshje moslojë nga FIFA.
Lojtari i paturpshëm pritet të shitet në Barcelonë ose Real Madrid për rreth 100 milionë euro, me një kontratë pesëvjeçare dhe me nja rreth 200 mijë euro shtesë në javë.
Aktualisht te Liverpool, Suarez fiton 250 mijë euro në javë, ndërsa në Spanjë shpresonte të fitonte 440 mijë euro në javë, ose rreth 10 milionë më shumë në vit.
Por, transferi i tij është në pikëpyetje pas incidentit, pasi ai nuk do të mund të luajë 9 ndeshje të ardhshme ose 4 muaj.
Dhe nëse gjiganti i veshjeve sportive Adidas dhe Bastorja Poker 888 vendosin ta dënojnë Suarezin, po ashtu ai do t’i humbasë edhe nja 50 milionë euro të tjera.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn